41. ΑΝΑΓΚ. ΝΟΜΟΣ υπ’ αριθ. 1664 της 27/27 Ιαν. 1951 (ΦΕΚ Α΄ 31) Περί καταργήσεως των θέσεων ημερομισθίου, εκτάκτου και επί συμβάσει Προσωπικού της Ταχυδρ. Υπηρεσίας και συστάσεως αντί τούτων θέσεων Μονίμου Προσωπικού. Άρθρ.1-4.(Αντικατεστάθησαν δια του Β.Δ. 870/ 1960). Άρθρ.5-6.(Αντικατεστάθησαν δια του Δημοσιοϋπαλληλικού Κώδικος). Άρθρ.7.-1.(Αντικατεστάθη δια του Δημοσιοϋπαλληλικού Κώδικος). 2.Αι τακτικαί φορτοεκφορτώσεις της Ταχυδρομικής Υπηρεσίας, δια την ενέργειαν των οποίων δεν υπάρχει συμβατική υποχρέωσις του μεταφορέως και αίτινες μέχρι τούδε διενεργούνται υπό των φορτωτών και των ελευθέρων εργατών, εκτελούνται εφεξής αποκλειστικώς υπό των μονίμων φορτωτών, απαγορευομένης της υπό οιανδήποτε μορφήν προσλήψεως ημερομισθίων-ελευθέρων εργατών ή αχθοφόρων, πλήν εάν υφίστανται κεναί οργανικαί θέσεις φορτωτών, οπότε εξαιρετικώς επιτρέπεται πρόσληψις ημερομισθίων ελευθέρων εργατών, ισαρίθμων προς τας κενάς θέσεις και εις ας υπηρεσίας υφίστανται αύται.  3.Η ισχύς του παρόντος άρχεται από της δημοσιεύσεως αυτού εν τη Εφημερίδι της Κυβερνήσεως.  